ddrg/super_eurlex huggingface dataset:
(117)

De relevante betingelser i rammebestemmelserne for redning og omstrukturering er under alle omstændigheder heller ikke opfyldt i denne sag. Garantierne fra 2011 var ikke afsluttet efter seks måneder, og de græske myndigheder anmeldte ikke nogen omstruktureringsplan eller plan for afvikling af virksomheden. Forretningsplanen, som begrundede behovet for 30 mio. EUR til investeringer, kan ikke danne udgangspunkt for en omstruktureringsplan, der er i overensstemmelse med rammebestemmelserne for redning og omstrukturering. Det skyldes, at planen ikke skulle genoprette virksomhedens levedygtighed, og at der ikke blev overvejet eller gennemført nogen foranstaltninger om kompenserende modydelser for at afbøde konkurrencefordrejningerne. Endelig var der ikke dokumentation for, at støtten blev begrænset til det nødvendige minimum, navnlig via et betydeligt eget bidrag fra støttemodtageren. Myndighederne indsendte heller ikke nogen plan for afvikling.
(2)

Efter vedtagelsen af Rådets afgørelse den 17. februar 2014 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik forhandlet en aftale mellem Den Europæiske Union og Republikken Colombia om rammerne for Republikken Colombias deltagelse i Den Europæiske Unions krisestyringsoperationer (»aftalen«).
(2)

Efter vedtagelsen af Rådets afgørelse den 14. marts 2014 om bemyndigelse til at indlede forhandlinger har den højtstående repræsentant i overensstemmelse med artikel 37 i traktaten om Den Europæiske Union forhandlet en aftale mellem Den Europæiske Union og Den Centralafrikanske Republik om betingelserne for overførsel til Den Centralafrikanske Republik af personer, som Den Europæiske Unions militæroperation (EUFOR RCA) har frihedsberøvet inden for rammerne af udførelsen af sit mandat, og om de garantier, der finder anvendelse på disse personer (»aftalen«).
(forbud mod overtagelse) for at sikre at NLB ikke overtager interesser i nogen virksomheder. Det omfatter både virksomheder, som har retlig status som virksomhed, og aktivporteføljer, som udgør en virksomhed.

a) Undtagelser, der kræver forudgående godkendelse fra Kommissionen: Til trods for dette forbud kan NLB, efter godkendelse fra Kommissionen, overtage virksomheder, hvis det i ekstraordinære tilfælde er nødvendigt for at genoprette den finansielle stabilitet eller sikre en effektiv konkurrence (8)

b) Undtagelser, der ikke kræver forudgående godkendelse fra Kommissionen: NLB kan overtage aktier i virksomheder, forudsat at købsprisen er under 1,5 mio. EUR (0,01 % af NLB's samlede aktiver pr. december 2012) i hvert enkelttilfælde, og at de samlede købspriser for sådanne overtagelser over hele omstruktureringsperioden er under 3,75 mio. EUR (0,025 % af NLB's samlede aktiver pr. december 2012)

c) Aktiviteter, der ikke er omfattet af forbuddet mod overtagelse: 1) Overtagelser som led i almindelige bankforretninger i forbindelse med forvaltning af eksisterende fordringer over for kriseramte virksomheder 2) Afhændelser og omstrukturering inden for NLB-koncernen, herunder at købe minoritetsaktionærer ud og KBC's køb af de resterende aktier i NLB Vita.
(3)

Den Europæiske Centralbank (ECB) har ved forordning (EU) nr. 795/2014 (ECB/2014/28) gennemført principperne for infrastrukturerne på de finansielle markeder, der er udstedt af Den Internationale Betalingsbanks (BIS) Komité for betalings- og afviklingssystemer (Committee of Payment and Settlement Systems, CPSS) og Den Internationale Organisation for Børstilsynsmyndigheders (International Organization of Securities Commissions, IOSCO) Tekniske Komité (herefter »CPSS-IOSCO-principperne«), som harmoniserer og styrker de gældende internationale overvågningsstandarder for bl.a. systemisk vigtige betalingssystemer.
DA Den Europæiske Unions Tidende L 300/3

RÅDETS AFGØRELSE

af 8. oktober 2014

om indgåelse på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union

(2014/718/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207og 209 sammenholdt med artikel 218, stk. 5,

under henvisning til akten om Republikken Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

(1) I henhold til artikel 6, stk. 2, i akten om Republikken Kroatiens tiltrædelse (»tiltrædelsesakten«) skal Republikken Kroatiens tiltrædelse af rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side (»aftalen«) godkendes ved indgåelse af en protokol til aftalen (»protokollen«). I henhold til artikel 6, stk. 2, i tiltrædelsesakten skal der anvendes en forenklet procedure for en sådan tiltrædelse, hvorefter en protokol indgås af Rådet, der træffer afgørelse med enstemmighed på medlemsstaternes vegne, og af de pågældende tredjelande.

(2) Den 14. september 2012 bemyndigede Rådet Kommissionen til at indlede forhandlinger med de pågældende tredjelande. Forhandlingerne med Republikken Filippinerne blev afsluttet tilfredsstillende med parafering af protokollen den 16. januar 2014.

(3) Protokollen bør undertegnes på Den Europæiske Unions og dens medlemsstaters vegne med forbehold af dens indgåelse på et senere tidspunkt —

VEDTAGET DENNE AFGØRELSE:

Artikel 1

Undertegnelsen på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union godkendes hermed med forbehold af protokollens indgåelse.

Teksten til protokollen offentliggøres sammen med afgørelsen om dens indgåelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne protokollen på vegne af Unionen og dens medlemsstater.

Artikel 3

Denne afgørelse træder i kraft på dagen for vedtagelsen.
DA Den Europæiske Unions Tidende L 300/1

RÅDETS AFGØRELSE

af 8. oktober 2014

om undertegnelse på Den Europæiske Unions og dens medlemsstaters vegne af protokollen til rammeaftalen mellem Den Europæiske Union og dens medlemsstater på den ene side og Den Socialistiske Republik Vietnam på den anden side om et alsidigt partnerskab og samarbejde for at tage hensyn til Republikken Kroatiens tiltrædelse af Den Europæiske Union

(2014/717/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 5,

under henvisning til akten om Republikken Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

(1) I overensstemmelse med artikel 6, stk. 2, i akten om Republikken Kroatiens tiltrædelse (»tiltrædelsesakten«) skal Republikken Kroatiens tiltrædelse af rammeaftalen mellem Den Europæiske Union og dens medlemsstater på den ene side og Den Socialistiske Republik Vietnam på den anden side om et alsidigt partnerskab og samarbejde (»aftalen«) godkendes ved indgåelse af en protokol til aftalen (»protokollen«). I overensstemmelse med tiltrædelsesaktens artikel 6, stk. 2, skal der anvendes en forenklet procedure for en sådan tiltrædelse, hvorefter en protokol indgås af Rådet, der træffer afgørelse med enstemmighed på medlemsstaternes vegne, og af de pågældende tredjelande.

(2) Den 14. september 2012 bemyndigede Rådet Kommissionen til at indlede forhandlinger med de pågældende tredjelande. Forhandlingerne med Den Socialistiske Republik Vietnam blev afsluttet med paraferingen af protokollen den 21. maj 2014.

(3) Aftalen bør undertegnes på Unionens og dens medlemsstaters vegne med forbehold af dens indgåelse på et senere tidspunkt —

VEDTAGET DENNE AFGØRELSE:

Artikel 1

Undertegnelsen på Den Europæiske Unions og dens medlemsstaters vegne af protokollen til rammeaftalen mellem Den Europæiske Union og dens medlemsstater på den ene side og Den Socialistiske Republik Vietnam på den anden side om et alsidigt partnerskab og samarbejde for at tage hensyn til Republikken Kroatiens tiltrædelse af Den Europæiske Union godkendes herved med forbehold af indgåelsen af protokollen.

Teksten til protokollen vil blive offentliggjort sammen med afgørelsen om dens indgåelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3

Denne afgørelse træder i kraft på dagen for vedtagelsen.
(4)

Den formelle indsigelse bygger på, at standarden ikke i tilstrækkelig grad dækker de væsentlige sundheds- og sikkerhedskrav, der henvises til i artikel 3, og som er fastlagt i bilag II til direktiv 89/686/EØF, og at den har et lavere sikkerhedsniveau i forhold til andre sikkerhedsstandarder for hjelme (f.eks. Snell-standard eller PAS 015 for ridehjelme), navnlig hvad angår stødabsorption, penetreringstest og hjelmens stabilitet. Efter at have gennemgået standard EN 1384:2012 og efter høring af eksperter, er Kommissionen af den opfattelse, at især følgende områder skal forbedres: — stødabsorption: de fleste sammenlignelige standarder anvender mere end en ambolt og har højere energiniveauer — penetreringstest: massens faldhøjde er kun det halve af, hvad der kræves i Snell-standarden — sidestabilitet: der er ingen krav til sidestabilitet f.eks. om at fremstille en hjelm, der er tilstrækkelig robust til at modstå kraftig påvirkning fra siden — beskyttelsesområde: tindingerne har brug for mere beskyttelse, og evnen til at høre bør ikke påvirkes — synsfelt: der er ingen krav til synsfeltet med hensyn til at sikre et godt udsyn under ridning — hjelmens stabilitet: en stabilitetstest som i PAS 015 kan eventuelt tages i betragtning for at sikre, at hjelmen ikke kan bevæge sig på hovedet under ridningen.
DA Den Europæiske Unions Tidende L 296/1

RÅDETS AFGØRELSE

af 24. september 2012

om undertegnelse på Unionens og dens medlemsstaters vegne og midlertidig anvendelse af protokollen til Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side for at tage hensyn til Republikken Bulgariens og Rumæniens tiltrædelse af Den Europæiske Union

(2014/711/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5,

under henvisning til akten om Bulgariens og Rumæniens tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

(1) Den 23. oktober 2006 bemyndigede Rådet Kommissionen til på Det Europæiske Fællesskabs og dets medlemsstaters vegne at føre forhandlinger med Den Tunesiske Republik (i det følgende benævnt »Tunesien«) om en protokol til Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (1) for at tage hensyn til Republikken Bulgarien og Rumæniens tiltrædelse af Den Europæiske Union (i det følgende benævnt »protokollen«).

(2) Forhandlingerne blev tilendebragt til Kommissionens tilfredshed.

(3) Ifølge artikel 8, stk. 2, i den med Tunesien forhandlede protokol anvendes protokollen midlertidigt, inden den træder i kraft.

(4) Protokollen bør undertegnes og anvendes midlertidigt, indtil procedurerne for den indgåelse er afsluttet —

VEDTAGET DENNE AFGØRELSE:

Artikel 1

1. Der gives herved på Unionens og dens medlemsstaters vegne bemyndigelse til undertegnelse af protokollen til Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side for at tage hensyn til Republikken Bulgariens og Rumæniens tiltrædelse af Den Europæiske Union med forbehold af indgåelse af protokollen.

2. Teksten til protokollen er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3

Protokollen anvendes midlertidigt fra 1. januar 2007 indtil afslutningen af procedurerne for dens indgåelse.

Artikel 4

Denne afgørelse træder i kraft på dagen for vedtagelsen.

Udfærdiget i Bruxelles, den 24. september 2012. På Rådets vegne A. MAVROYIANNIS Formand

(1) EFT L 97 af 30.3.1998, s. 2.
(6)

For at kunne tage hensyn til interessenternes svar og de forskellige foranstaltninger, der er nødvendige for at sikre fuld integration af det indre marked for energi, samt det forhold, at gennemførelsen af netregler og retningslinjer kræver betydelige ressourcer fra alle relevante parter, herunder Kommissionen, ACER og ENTSO, besluttede Kommissionen ikke at tilføje nogen nye områder til den årlige prioritetsliste for 2015 for gas og i stedet at fjerne de foreslåede handelsregler.
(8)

For at sikre, at foranstaltningen kan anvendes uden afbrydelse for så vidt angår tilladelsen til at anvende reducerede afgiftssatser i medfør af beslutning 2008/318/EF, der udløb den 31. december 2012, er det hensigtsmæssigt, at denne afgørelse anvendes fra den 1. januar 2013. Den kontinuerlige anvendelse af ordningen om reducerede afgiftssatser bidrager til retssikkerheden og underminerer ikke de berettigede forventninger hos befolkningen i de omfattede områder. Det er derfor passende at give tilladelsen for seks år. Denne anvendelsesperiode vil give de italienske myndigheder tilstrækkelig tid til at vurdere foranstaltningens miljømæssige virkning. Den vil samtidig signalere, at der i fremtiden er behov for mere målrettede energibesparende foranstaltninger med henblik på at forbedre energieffektiviteten og opnå en positiv virkning på miljøet —
(2)

Efter konsultationer med den ukrainske side og i lyset af den samlede indsats for gennemførelsen af fredsprocessen i Ukraine har Kommissionen foreslået, at Rådet indtil den 31. december 2015 udsætter den midlertidige anvendelse af de handelsrelaterede bestemmelser i associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side (»associeringsaftalen«) (afsnit IV) og samtidig fortsætter anvendelsen af Unionens autonome handelsforanstaltninger til gavn for Ukraine.
(2)

Indtil den 31. marts 2017 kan et medlem af Rådet, når en afgørelse skal vedtages af Rådet med kvalificeret flertal, kræve, at afgørelsen træffes med kvalificeret flertal som defineret i artikel 3, stk. 3, i protokol nr. 36 om overgangsbestemmelser, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab. I så tilfælde kan et medlem af Rådet kræve, at det kontrolleres, at de medlemsstater, der udgør dette kvalificerede flertal, repræsenterer mindst 62 % af Unionens samlede befolkning. For at et krav fra et medlem af Rådet i medfør af artikel 3, stk. 2, i protokol nr. 36 kan registreres behørigt, bør dette meddeles generalsekretæren skriftligt eller fremsættes mundtligt på et møde i Coreper eller en samling i Rådet. Mundtligt fremsatte krav bør optages i protokollen for mødet eller samlingen.
(7)

Ifølge Euratomtraktatens artikel 102 kan en aftale først træde i kraft for Det Europæiske Atomenergifællesskabs vedkommende, efter at medlemsstaterne over for Europa-Kommissionen har tilkendegivet, at den pågældende aftale er gjort anvendelig i overensstemmelse med deres respektive nationale lovgivning.
(1)

Den 24. september 2012 bemyndigede Rådet Kommissionen til på Unionens, dens medlemsstaters og Republikken Kroatiens vegne at indlede forhandlinger med Den Tidligere Jugoslaviske Republik Makedonien om en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side for at tage hensyn til Republikken Kroatiens tiltrædelse af Den Europæiske Union (»protokollen«).
(3)

Der er ved at blive ført drøftelser i IOC om en ny overenskomst. Det står på nuværende tidspunkt klart, at det ikke vil være muligt at indgå en overenskomst inden den 31. december 2014. Det er derfor i Unionens interesse at sikre, at den nuværende overenskomst forlænges.
(9)

De retligt bindende krav i Japan antager derfor form af en totrinsstruktur. Hovedprincipperne for CO'er, som er fastsat i FIEA (»de primære regler«), udgør de høje standarder, som CO'er skal overholde for at opnå licens til at levere clearingydelser i Japan. Nævnte primære regler svarer til det første trin i de retligt bindende krav i Japan. For at godtgøre overholdelse af de primære regler skal CO'er indsende deres interne regler og procedurer til kommissæren for JFSA med henblik på godkendelse. Nævnte interne regler og procedurer svarer til det andet trin i de retligt bindende krav i Japan, som skal indeholde præskriptive detaljer om, hvordan den ansøgende CO opfylder nævnte høje standarder i overensstemmelse med retningslinjerne. Endvidere omfatter CO'ers interne regler og procedurer yderligere bestemmelser, som supplerer de primære regler. Når kommissæren for JFSA har godkendt de nævnte interne regler og procedurer, bliver de retligt bindende for den pågældende CO. Nævnte regler udgør derfor en integrerende del af de retlige og tilsynsmæssige rammer, som CCP'er, der er etableret i Japan, skal overholde. I tilfælde af manglende overholdelse af de primære regler eller af den pågældende CO's interne regler og procedurer har kommissæren for JFSA beføjelse til at træffe administrative foranstaltninger over for den pågældende CO, herunder til at udstede påbud med henblik på forbedring af forretningsprocedurerne eller ophævelse af hele eller en del af den pågældende CO's licens.
(10)

Dertil kommer, at ifølge de aftalte retningslinjer fra det 47. møde blandt repræsentanter for medlemsstaternes kompetente myndigheder med henblik på gennemførelsen af direktiv 98/8/EF om markedsføring af biocidholdige produkter (7), kan nye retningslinjer kun tages i betragtning, hvis de stod til rådighed før datoen for indgivelsen af ansøgningen om produktgodkendelse, medmindre de videnskabelige fremskridt viser, at det at forlade sig på gamle retningslinjer giver anledning til alvorlige betænkeligheder. I disse retningslinjer fastslås det endvidere, at alvorlige betænkeligheder ville udløse en revision af eksisterende godkendelser. Imidlertid fandt hverken Det Forenede Kongerige eller de medlemsstater, der har godkendt produktet via gensidig anerkendelse, at betænkelighederne var så alvorlige, at dette kunne berettige til at revidere de eksisterende godkendelser.
(4)

Der er derfor risiko for, at varmebeskyttelsesdragterne overfører varme under brandbekæmpelse, hvorved brandmænd udsættes for livstruende forbrændinger eller for at blive brændt ihjel.
(2)

I overensstemmelse med artikel 8 i direktiv 98/8/EF indgav virksomheden Arch Timber Protection Ltd. den 2. april 2010 en ansøgning til Det Forenede Kongerige om godkendelse af et træbeskyttelsesmiddel i form af et biocidholdigt produkt, der indeholder propiconazol, IPBC og tebuconazol (»det omtvistede produkt«). Den 7. juni 2012 godkendte Det Forenede Kongerige det omtvistede produkt udelukkende til industriel anvendelse og midlertidig beskyttelse af nysavet/nyfældet træ og råtømmer, idet det også blev angivet, at træ, der er behandlet med dette produkt, kan anvendes som træ til brugsklasse 2 og 3 som beskrevet i Technical Notes for Guidance on Product Evaluation (6). Produktet består af to pakninger, der blandes og fortyndes på industrianlæg og alt efter lokale produktionsforhold påføres ved nedsænkning eller i en sprøjtetunnel. Ti medlemsstater har efterfølgende godkendt det omtvistede produkt ved gensidig anerkendelse.
(16)

SFC foretager løbende overvågning af RCH'ernes overholdelse af risikostyringskravene gennem overvågnings- og risikobaserede kontrolprocedurer, herunder kontrol med tilsynskravenes overholdelse. SFC har supplerende midler til at håndhæve overholdelsen. Navnlig har SFC beføjelse til at pålægge RCH'er at ophøre med at stille clearing- eller afviklingsfaciliteter til rådighed eller med at drive dem og til at inddrage deres tilladelse. Desuden kan SFC også pålægge RCH'er at foretage visse ændringer af deres regler i det omfang, det skønnes nødvendigt, og har beføjelser til ensidigt at foretage sådanne regelændringer, hvis den pågældende RCH ikke efterkommer pålægget. SFC har beføjelser til at pålægge RCH'er at forelægge regnskaber og optegnelser, som de ligger inde med i forbindelse med eller med henblik på deres forretningsaktiviteter eller vedrørende clearing- og afviklingsordninger for transaktioner i værdipapir- eller futureskontrakter, som SFC med rimelighed kan kræve for at kunne varetage sine opgaver. Hvis disse oplysninger eller denne dokumentation ikke forelægges, og hvis der ikke er en rimelig grund hertil, kan der pålægges bøder.
(7)

I lyset af den tilgængelige dokumentation, de fremsatte bemærkninger og de foranstaltninger, de involverede parter har truffet, mener Kommissionen, at sikkerhedsbælter til brandfolk af typerne FHA, FHB og FSmS fremstillet i 2011 og 2012 ikke lever op til paragraf 4.2.1 i den harmoniserede standard EN 358:1999, der henviser til det grundlæggende sikkerheds- og sundhedskrav 1.3.2 Lethed og holdbarhed fastsat i bilag II til direktiv 89/686/EØF. Fabrikanten har allerede truffet alle de fornødne foranstaltninger for at fjerne sådanne produkter, der ikke opfylder kravene, fra markedet og rette op på manglerne for at møde kravene i direktiv 89/686/EØF i henhold til de tyske myndigheders påbud —
(5)

I forbindelse med afgrænsningen af forhandlingsgrundlaget for en EU-Japan-frihandelsaftale og på baggrund af forhandlinger om offentlige udbud vedrørende denne aftale gav Unionen udtryk for, at den var rede til at trække sin indsigelse mod at fjerne de tre jernbanevirksomheder fra listen tilbage, i overensstemmelse med den tilgang, som blev fastlagt af Rådet i forbindelse med køreplanen for jernbane- og bytransport, og uden at det på nogen måde foregriber en eventuel vurdering af konkurrencen på det japanske jernbanemarked.
(3)

AVS-EU-Ministerrådet besluttede på sit 39. møde den 19.-20. juni 2014 i Nairobi i en fælles erklæring at lukke Centret for Virksomhedsudvikling (»CVU«) på en velordnet måde og ændre bilag III til AVS-EU-partnerskabsaftalen og besluttede med henblik på dette at give AVS-EU-Ambassadørudvalget beføjelse til at gå videre med dette spørgsmål med henblik på at få truffet de nødvendige afgørelser.
(5)

I konventionens artikel 6 fastsættes det, at hver kontraherende part skal træffe hensigtsmæssige foranstaltninger for at sikre, at denne konvention anvendes effektivt. Stabiliserings- og Associeringsrådet, der er oprettet i henhold til aftalen, bør med henblik derpå vedtage en afgørelse om at erstatte protokol 3 med en ny protokol, hvori der for så vidt angår oprindelsesreglerne henvises til konventionen.
(6)

For at sikre, at EU-fartøjerne kan genoptage fiskeriet, bør aftalen og protokollen anvendes midlertidigt i afventning af, at de nødvendige procedurer for indgåelsen bliver afsluttet —